tomron87/hebrew-wikipedia-sentences-corpus huggingface dataset:
הקבוצה הוקמה בשנות ה-40 כקבוצת הכדורגל של מפעל המטוסים גורבונוב והחל מ-1957 נשאה את השם "איסקרה".
ב-1965 הפכה ל"רובין" ועד התפרקות ברית המועצות שיחקה בליגות האזוריות ובליגות הנמוכות, ומעולם לא שיחקה בליגת העל הסובייטית.
ב-1997 העפילה רובין קאזאן לליגת המשנה הרוסית בה שיחקה עד לתחילת העשור הראשון של המאה ה-21.
העפלה לליגת העל וזכייה באליפויות ובגביע
הקבוצה העפילה לראשונה לליגת העל הרוסית בשנת 2003, סיימה במקום השלישי בליגה בעונת הבכורה שלה והעפילה לגביע אופ"א.
העונה הבאה שלה הייתה מוצלחת פחות, כאשר היא סיימה במקום העשירי.
בעונת 2005 היא העפילה לגביע אופ"א פעם נוספת, לאחר שסיימה במקום הרביעי.
במהלכה של עונת 2008 רשמה רובין קאזאן שמונה ניצחונות רצופים, בהם ניצחון במשחק כנגד האלופה לשנת 2007, זניט סנקט פטרבורג.
בזכות כך שברה הקבוצה את השיא הקודם של שישה ניצחונות רצופים שהיה שייך לדינמו מוסקבה.
במחזור ה-27 של העונה הבטיחה הקבוצה את זכייתה באליפות הראשונה בתולדותיה, ובעקבות כך העפילה לראשונה בתולדותיה לשלב הבתים של ליגת האלופות לעונת 2009/2010.
בעונת 2009 היא זכתה באליפות שנייה ברציפות, ובעונת ליגת האלופות המקבילה סיימה במקום השלישי בביתה וירדה לשחק בליגה האירופית.
בשלב 32 האחרונות של הליגה האירופית הדיחה את הפועל תל אביב, ובשמינית הגמר הפסידה לוולפסבורג.
בעונת 2011/2012 הפסידה הקבוצה לאולימפיק ליון בשלב המוקדמות השלישי של ליגת האלופות, הודחה לשלב הבתים של הליגה האירופית והוגרלה לשחק מול טוטנהאם הוטספר, פאוק סלוניקי ושמרוק רוברס.
היא העפילה לשלב 32 האחרונות אחרי 3 ניצחונות, שתי תוצאות תיקו והפסד בודד, והודחה על ידי אולימפיאקוס.
במאי 2012 הקבוצה זכתה לראשונה בתולדותיה בגביע הרוסי אחרי ניצחון 1–0 על דינמו מוסקבה.
הירידה ביכולותיה והנשירה לליגה הלאומית
בעונת 2018/2019 אופ"א הטילה איסור על רובין קאזאן להשתתף במפעלים האירופיים למשך שנתיים עקב הפרת תקנות אופ"א לתחרות כלכלית הוגנת.
בשנים אלה רובין אכזבה פעמים רבות.
הרשויות בטטרסטן ניסו שוב ושוב להפיח חיים חדשים בפרויקט הכדורגל המקומי, אבל בכל פעם משהו השתבש.
חאבי גרסיה שהובא לאמן את הקבוצה לא נשאר יותר משנה וחזר על דרכו של אונאי אמרי, שהצליח באירופה לאחר שנכשל ברוסיה.
גורבאן ברדייב חזר לרובין לאחר הצלחתו ברוסטוב, אך לא קיבל את ההעברות הנדרשות.
רומן שרונוב ערך בכורה מזהירה, אבל אז היה חסר לו חוש האימון והניסיון לשמור על רמת הקבוצה.
כתוצאה מכך - פיטורים תוך חצי שנה.
במהלך עונת 2019/2020 נודע שהקבוצה נתקלה בקשיים כלכליים שמנעו ממנה מלארח באק בארס ארנה ובמקום זאת היא אירחה באצטדיון המרכזי.
לאחר רצף הפסדים בדצמבר 2019 הוחלף מטה האימון של המועדון ולמאמן הראשי החדש מונה לאוניד סלוצקי, שביצע גם שינויים בסגל הקבוצה.
אלא שבתום שנתיים וחצי, בסיום עונת 2021/2022, נשרה הקבוצה לליגה השנייה לראשונה מזה 20 שנה, לאחר שבמהלך העונה עזבו אותה מספר שחקנים מרכזיים עקב הפלישה הרוסית לאוקראינה ב-2022. עם זאת היא חזרה לליגת העל כבר בתוך שנה.
מגרשה הביתי של הקבוצה הוא אק בארס ארנה.
חברת "Populous" מארצות הברית עיצבה את המבנה.
האצטדיון אירח את טקס הפתיחה והנעילה של אוניברסיאדת קאזאן (2013).
בטקס הפתיחה נטל חלק נשיא רוסיה ולדימיר פוטין, ובטקס הנעילה השתתף ראש ממשלת רוסיה דמיטרי מדבדב.
משחק הכדורגל הראשון באצטדיון נערך ב-17 באוגוסט 2014, כאשר רובין קאזאן אירחה את לוקומוטיב מוסקבה.
בשנת 2018 אירח האצטדיון משחקים במסגרת מונדיאל 2018.
באוקטובר 2021, הבעלים של האצטדיון, חברת "קאזאן ארנה", הגישו תביעה נגד מועדון רובין בסכום של 44.6 מיליון רובל בבית הדין לערעורים של טטרסטן, זאת בשל פיגור בתשלומי שכירות האצטדיון.
באוגוסט 2021 התכוונה החברה לגבות 31 מיליון רובל מרובין, אך התביעה הוחזרה.
החוב אילץ את רובין לעבור לארח משחקים באצטדיון המרכזי במהלך עונת 2021/2022.
טרם חניכת אצטדיון קאזאן ארנה, מגרשה הביתי של הקבוצה היה האצטדיון המרכזי בקאזאן, המכיל של 27,756 מושבים.
בו גם הקבוצה מארחת לעיתים, כאשר אין ביכולתה לארח בקאזאן ארנה.
משחקי קבוצת הנוער ומשחקי האימון של הקבוצה נערכים באצטדיון רובין קאזאן, שמכיל 10,000 מקומות וממוקם בסוצגורוד שברובע התעשייה האווירית בעיר קאזאן.
לאחר שיפוץ האצטדיון לקראת אוניברסיאדת קאזאן (2013), אירחה הקבוצה במגרש את קבוצת בטיס הספרדית במסגרת הליגה האירופית בעונת 2013/2014 והוא משמש כמתקן האימונים של רובין.
רובין-2 קאזאן היא קבוצת מילואים של רובין, המתמודדת בליגות הנמוכות.
קבוצת הנשים של הקבוצה מתמודדת בליגת העל הרוסית בכדורגל נשים.
קבוצת הנוער של המועדון מתמודדת בליגת הכדורגל הרוסית לנוער.
הישג השיא שלה הוא מקום שני בעונת 2015/2016.
עונהשלבמדינהמועדוןמשחק ביתמשחק חוץתוצאה כללית2009/10 שלב הבתיםדינמו קייב0:01:3אינטר מילאנו1:10:2ברצלונה0:02:12010/11 שלב הבתיםפ.צ.
קופנהגן1:00:1פנאתינאיקוס0:00:0ברצלונה1:10:22011/12 סיבוב המוקדמות השלישידינמו קייב2:12:04:1 פלייאוף המוקדמותאולימפיק ליון1:11:32:4
עונהשלבמדינהמועדוןמשחק ביתמשחק חוץסך הכל2021/2022שלב מוקדמות שני<center> רקוב0:10:00:1
עונהשלבמדינהמועדוןמשחק ביתמשחק חוץסך הכל2007שלב שניזלאגרסגי2:03:05:0שלב שלישיראפיד וינה0:01:31:3
שם תפקיד לאוניד סלוצקי מאמן ראשי אולג קוזמין עוזר מאמן סרגיי קוזקו מאמן השוערים חאוויר נויה סאלסס מאמן כושר אולג יארובינסקי מנהל ספורטיבי סזאר נאבס מנהל מחלקת הסקאוט
רובין בו קרל סודרלינג (בשוודית: Robin Bo Carl Söderling - נהגה סֶדֶרְלִינְג; נולד ב-14 באוגוסט 1984) הוא טניסאי עבר שוודי.
בשיאו דורג במקום רביעי בעולם בדירוג סבב ה-ATP.
סודרלינג הפסיק לשחק מיולי 2011, בגיל 26, לאחר שחלה במחלת הנשיקה.
בדצמבר 2015 הודיע על פרישה מהטניס, לאחר שלא החלים מהמחלה.
עיקר הצלחתו בסבב טורנירי הגרנד-סלאם היא באליפות צרפת הפתוחה (רולאן גארוס), שבה הגיע פעמיים ברציפות (2009, 2010) לשלב הגמר, לאחר שניצח את האלופים הקודמים, נדאל ב-2009 ופרדר ב-2010.
סודרלניג זכה בעשרה תארים בסבב היחידים ובטורניר אחד בזוגות.
הוא התאמן תחת הדרכתו של מגנוס נורמן שהיה בעצמו פיינליסט באליפות צרפת הפתוחה.
סודרלינג נולד בעיירה טיברו שבמחוז יטאלנד המערבית, והחל לשחק טניס בגיל 5. את צעדיו הראשונים בטניס הבינלאומי החל בטורניר בלוקסמבורג בשנת 1998 בהיותו בגיל 14, הוא הפסיד כבר במשחק הפתיחה.
בשנת 2000 הוא זכה ב-4 טורנירים בינלאומיים.
בשנת 2001 זכה ב-3 טורנירים, ביניהם האורנג' בול (תחרות הטניס לנוער החשובה בעולם) ולראשונה שיחק בטורניר ATP שנערך בסטוקהולם וניצח משחק אחד.
הוא דורג במקום הרביעי בעולם לנוער אותה שנה.
בשנת 2002 השתתף סודרלינג בחמישה טורנירים של הסבב המקצועני.
בנוסף הוא הגיע לסיבוב השני בטורניר הבוגרים ולשלב הגמר בטורניר הנוער של אליפות ארצות הברית הפתוחה.
בשנת 2003 שיחק סודרלינג בסיבוב השלישי של וימבלדון לאחר שעלה מהמוקדמות.
לראשונה הוא הגיע לשלב הגמר בטורניר סטוקהולם והפסיד בשובר שוויון.
הוא דורג בסיומה של השנה במקום ה-86 בעולם.
בשנת 2004 זכה סודרלינג בתואר הראשון שלו בטורניר בליון (אולם).
הוא הגיע לגמר טורניר מרסיי.
בסוף אותה שנה הוא טיפס לרשימת 50 הטניסאים הטובים בעולם.
בשנת 2005 סבל סודרלינג מפציעה קשה שהובילה אותו לניתוח ברך.
למרות הניתוח הוא הצליח לזכות בטורניר נוסף במילאנו ולהגיע לסיבוב השלישי של אליפות ארצות הברית הפתוחה לפני שעבר ניתוח נוסף.
סודרלינג חזר לשחק בשנת 2006 ותוך שלושה חודשים עלה בדירוג מהמקום ה-100 שאליו ירד, בחזרה ל-50 הראשונים בעולם.
את השנה הוא סיים במקום ה-25 בעולם.
בשנת 2007 שיחק סודרלינג בסיבוב השלישי בווימבלדון והפסיד לנדאל ב-5 מערכות.
לאחר 5 שנים הייתה זו השנה שבה לא הגיע לשלב הגמר בשום טורניר ששיחק.
שלושה חודשים לפני סיום העונה הוא סבל מפציעה בשורש כף היד.
בטורניר רוטרדם הגיע סודרלינג לשלב הגמר בו הפסיד למיכאל לורדה ב-3 מערכות.
שבוע לאחר מכן הוא הגיע לשלב הגמר שוב הפעם בטורניר ממפיס שבארצות הברית.
לאחר מכן ניצח את ניקולאי דווידנקו ב-3 מערכות בשלב רבע הגמר, ואת פרננדו גונזלס בשלב חצי הגמר ב-5 מערכות.
בשלב הגמר הוא הפסיד לרוג'ר פדרר ב-3 מערכות.
בשנת 2010 הגיע סודרלינג פעם שנייה ברציפות לשלב הגמר באליפות צרפת הפתוחה, לאחר שניצח את רוג'ר פדרר בשלב רבע הגמר ב-4 מערכות, ואת תומאש ברדיך בשלב חצי הגמר ב-5 מערכות.
בשלב הגמר הוא הפסיד לרפאל נדאל ב-3 מערכות.
בנובמבר הוא זכה בטורניר פאריס לאחר שגבר בגמר על גאל מונפיס 1:6, 6:7.
בינואר 2011 זכה סודרלינג בטורניר בריסביין, לאחר שגבר בגמר על אנדי רודיק 3:6, 5:7. באליפות אוסטרליה הפתוחה הוא הגיע לסיבוב הרביעי, התוצאה הטובה ביותר שלו בטורניר זה.
ביולי זכה בטורניר הרביעי שלו באותה ששנה, בטורניר בשטאד על חימר, לאחר שניצח בגמר את דוד פרר בשתי מערכות.
ביולי 2011 הפסיק לשחק לאחר שלקה במחלת הנשיקה, ומאז לא חזר לשחק.
בדצמבר 2015 הודיע על פרישתו מטניס.
רובין לופז הוא כדורסלן אמריקאי, המשחק בעמדת הסנטר.
אחיו התאום של הכדורסלן ברוק לופז.
כאשר היה לופז בבית הספר היסודי, עבר עם משפחתו לוושינגטון כדי להיות קרובים לאחיו אשר שיחק בזמנו במדי אוניברסיטת וושינגטון.
בעונת התקבל לופז ביחד עם אחיו התאום לאוניברסיטת סטנפורד, ובעונת ה"" שלו העמיד של 7.5 נקודות ו-5.5 , ב-24.0 דקות למשחק.
הוא שבר את שיא המכללה כאשר היה לשחקן השנה הראשונה שחוסם הכי הרבה פעמים בעונה, עם 73 חסימות.
בעונתו השנייה העמיד ממוצעים של 10.2 נקודות ו-5.7 ריבאונדים למשחק.
בנוסף חסם במהלך העונה השנייה 83 פעמים, ובכך הפך לחוסם השני בטיבו בתולדות המכללה.
לופז נרשם ביחד עם אחיו לדראפט 2008. הוא נבחר בבחירה ה-15 על ידי קבוצת הפיניקס סאנס.
אחיו נבחר בסיבוב הראשון לפניו, כאשר ניו ג'רזי נטס בחרו בו בבחירה העשירית.
הוא ערך את הופעת הבכורה שלו במדי פיניקס במשחק הראשון בעונה, בו שותף 9 דקות, ותרם שלוש נקודות ושני ריבאונדים נגד סן אנטוניו ספרס.
שבועיים לאחר מכן, פתח לראשונה בחמישייה נגד שיקגו בולס ותרם 14 נקודות, שבעה ריבאונדים ושתי חסימות.
בעונת הרוקי שלו היה לופז מחליפו של שאקיל אוניל, וב-10.2 דקות שקיבל למשחק תרם 3.2 נקודות.
בעונת , עם עזיבתו של אוניל את הקבוצה, החל לופז לקבל קרדיט רב יותר מאלווין ג'נטרי, מאמן הקבוצה.
הוא שותף ב-51 משחקים, מהם ב-31 משחקים פתח בחמישייה הראשונה וב-19.3 דקות תרם 8.4 נקודות ו-4.9 ריבאונדים בממוצע.
בעונת הוא עלה בחמישייה ב-56 משחקים בעונה הסדירה, אולם עם הגעתו של מרצ'ין גורטאט, החל מעמדו להשחק.
בעונת , שהייתה בת 66 משחקים בלבד בשל שביתת שחקנים, לא עלה לופז בחמישייה כלל, ובכל משחקי הקבוצה פתח גורטאט.
הוא קיבל 14.0 דקות בלבד למשחק בהן תרם 5.4 נקודות.
לקראת עונת עבר לופז ב אל ניו אורלינס הורנטס בעסקת חליפין בין שלוש קבוצות בה לקחה חלק גם מינסוטה טימברוולבס.
בניו אורלינס הפך לופז לסנטר הפותח של הקבוצה ועלה בחמישייה בכל אחד מ-82 משחקי העונה.
הוא רשם שיאי קריירה של 11.4 נקודות, 5.6 ריבאונדים ו-1.4 חסימות למשחק, אך ניו אורלינס סיימה את העונה עם 27 ניצחונות בלבד מול 55 הפסדים והמשיכה והייתה לאחת הקבוצות החלשות בליגה, כשסיימה במקום ה-14 במערב כשתחתיה רק פיניקס סאנס, קבוצתו לשעבר של לופז.
לאחר עונה אחת בלבד בניו אורלינס, עבר לופז בטרייד לפורטלנד טרייל בלייזרס בעסקת חליפין בין שלוש קבוצות בה לקחה חלק גם סקרמנטו קינגס.
לופז היה לסנטר הפותח של פורטלנד, ועלה בחמישייה בכל אחד מ-82 משחקיה בעונה הסדירה וב-11 המשחקים ששיחקה בפלייאוף.
הוא רשם שיא קריירה של 31.8 דקות, בהם תרם 11.1 נקודות ו-8.5 ריבאונדים, ואף שבר את שיא המועדון לריבאונדים בהתקפה כשקטף 326 לאורך העונה.
בקיץ 2015 חתם על חוזה בניו יורק ניקס.
ב-20 במרץ 2016 השיג שיא קריירה של 20 ריבאונדים במשחק קבוצתו מול סקרמנטו קינגס.
לקראת עונת נשלח בטרייד לשיקגו בולס, יחד עם חוסה קלדרון וג'ריאן גרנט, בתמורה לדריק רוז, ג'סטין הולידיי ובחירת דראפט עתידית.
ב-12 ביולי 2019 חתם על חוזה לעונה אחת במילווקי באקס, בה שיחק לצד אחיו ברוק.
לקראת עונת חתם לופז על חוזה בקבוצת וושינגטון ויזארדס.
לקראת עונת חתם לופז על חוזה באורלנדו מג'יק.
ב-7 ביולי 2023 חזר לופז למילווקי באקס.
רובין חואנברי (בשוודית: Robin Stjernberg, נולד ב-22 בפברואר 1991) הוא זמר פופ שוודי.
הגיע למקום השני בתחרות הכישרונות הצעירים "איידול" (Idol) השוודית בשנת 2011, והופיע בגמר אירוויזיון 2013 במאלמה עם השיר "You".
בתחרות "איידול" (Idol, הגרסה השוודית לכוכב נולד), שנערכה ב-2011, הגיע חואנברי למקום השני אחרי שצבר 48% מהקולות בגמר, לעומת 52% מהקולות שהשיגה המנצחת אמנדה פונדל.
לאחר התחרות הוציא את הסינגל הראשון שלו, "All This Way", ב-2 בדצמבר 2011. כן חתם עם חברת התקליטים Lionheart Music Group.
ב-4 בינואר 2012 יצא אלבום הבכורה שלו, "My Versions", שכלל עשרה שירים.
ב-2013 השתתף במלודיפסטיבלן, תחרות הקדם-אירוויזיון של שוודיה, בה הפסיד בחצי הגמר, אך עלה לגמר עקב ניצחונו בשלב "גלגל ההצלה".
בתחרות גמר המלודיפסטיבלן שהתקיימה ב-9 במרץ ניצח עם 166 נקודות; כך הפך לראשון בהיסטוריה של התחרות שניצח לאחר שהגיע לגמר משלב גלגל ההצלה.
בגמר אירוויזיון 2013 שנערך במאלמה, שוודיה, הופיע עם שירו "You", וסיים במקום ה-14, עם 62 נקודות.
השיר זכה ב"פרס המלחין" ע"ש מרסל בזנסון פעמיים: פעם ראשונה עבור ההופעה בתחרות המלודיפסטיבלן, על ידי הטלוויזיה השוודית (SVT), ופעם שנייה עבור ההופעה באירוויזיון, לאחר שנבחר על ידי המלחינים המשתתפים בתחרות.
ב-26 ביוני באותה שנה הוציא חואנברי אלבום בשם "Pieces", הכולל 12 שירים, בהם השיר "You".
רובין לי הוא מיליארדר ויזם אינטרנט סיני אשר התפרסם בעיקר עקב הקמת מנוע החיפוש הסיני BaiDu.
לי למד ניהול מערכות מידע באוניברסיטת פקין (Peking University) ולמד לתואר שני באוניברסיטת באפלו (University at Buffalo).
בשנת 2000 הו ייסד, יחד עם אֶריק שוּ (Eric Xu) את מנוע החיפוש Baidu.
הוא מכהן כמנכ"ל החברה מאז 2004. החברה נרשמה ב-NASDAQ, באוגוסט 2005.
רובין הודון, ידוע בישראל גם כ"האודן" הוא שחקן תיאטרון וקולנוע ומחזאי אנגלי.
רובין נודע בשנות השישים כשחקן בסדרות טלוויזיה כמו 'Compact', 'Flying Swan', 'Robin's Nest', וכן בסרטי קולנוע.
שיחק, בין השאר גם בסיטקום 'Chalk and Cheese' לצדו של מייקל קרופורד.
הקריירה הקולנועית שלו פרצה בעיקר הודות להשתתפותו בסרט "When Dinosaurs Ruled the Earth" (כשהדינוזאורים שלטו על כדור הארץ) שבו שיחק תפקיד של אדם קדמון.
שיחק בהמשך בתיאטראות בלונדון ובפרובינציה תפקידים מרובים - מהמלט והנרי החמישי ועד הנרי היגינס.
בשנים 1983–1986 שימש כמנהל התיאטרון המלכותי בבאת'.
מאוחר יותר הקדיש עצמו יותר לכתיבת מחזות.
יצירותיו הראשונות זכו בהצלחה מסחרית בתיאטרון המפסטד ובפסטיבלים לתיאטרון בזלצבורג ופסטיבל אדינבורו.
רובין הודון נשוי לשילה, פסיכותרפיסטית וסופרת, ולזוג שתי בנות.
הוא מתגורר לסירוגין בבאת', בדרום צרפת ובאוסטרליה.
Zeta One 1969 בתפקיד ג'יימס וורד
Burke and Hare 1972 בתפקיד לורד אנגוס מקפי
Bedazzled 1967, בתפקיד המורה לנבל רנדולף
1965 - Barn Dance (ריקוד האסם) תיאטרון המפסטד, לונדון
1967 -The Secret (הסוד) בפסטיבל זלצבורג וקינג'ס לין
1970 -The Hero(הגיבור) - בפסטיבל אדינבורו
1974-1973 The Mating Game (משחק חיזור) - רץ זמן ממושך בתיאטרון אפולו, לונדון, הוצג במעל שלושים ארצות ברחבי עולם
1976 There's a Small Hotel (יש מלון קטן) פארסה צרפתית, הועלה בצרפת, גרמניה וסקנדינביה
1979 -1980 People (אנשים) מחזמר, תיאטרון ריצ'מונד אורנג' טרי, התיאטרון המלכותי וינדזור
1985-1983 Birthday Suite (דירת יום ההולדת) הועלה ברחבי אירופה
The Old Devils 1989 -(השדים האלה) עיבוד של הרומן של קינגסלי אמיס, תיאטרון קלויד
Revenge (נקמה)- תיאטרון רדגרייב, התיאטרון המלכותי וינדזור וברחבי אירופה
1997-1991Don't Dress for Dinner (אל תתגנדר בשביל ארוחת ערב) (לפי המחזה של מארק קאמולטי) Pyjama pour Six - תיאטרון אופול, תיאטרון דאצ'ס, לונדון, הועלה בגרמניה, סקנדינביה, הולנד
2000 God and Stephen Hawking(אלהים וסטיבן), התיאטרון המלכותי באת'
A Surfeit of Lovers /Panic (עם הוקרה לז'ורז' פדו) (פאניקה)
חתונה מושלמת (Perfect Wedding) הועלה בהבימה, בשנת 2006, בבימוי מושונוב
פאניקה (A Surfeit of Lovers /Panic) בתרגומו של ירון פריד, בימוי:אלון אופיר, הועלה בתיאטרון הבימה, 2015
1965 Barn Dance בטלוויזיה הגרמנית והאוסטרית
1967 - The Secret בטלוויזיה הגרמנית
The Mating Game ל"רנק פילמס" ולטלוויזיה הגרמנית
2002-2000 The Big Day לפי Perfect Wedding, בטלוויזיה הגרמנית והפולנית
"A Rustle in the Grass" (אל תכשכש בעשב) על מושבת נמלים
ג'ון רובין וורן היה פתולוג ופיזיולוג אוסטרלי, חתן פרס נובל לפיזיולוגיה או לרפואה לשנת 2005.
וורן נולד ב-1937 באדלייד שבאוסטרליה.
הוא השלים את לימודיו התיכוניים במכללת סנט פיטר שבעיר, ולאחר מכן קיבל תואר MBBS (קיצור של Bachelor of Medicine, Bachelor of Surgery) מטעם אוניברסיטת אדלייד.
וורן התעניין במחלת הגסטריטיס, ופגש את הרופא והפרופסור למיקרוביולוגיה בארי מרשל, במהלך הכשרה ברפואה פנימית בבית החולים המלוכתי בפרת' ב־1981. יחדיו, השניים חקרו את נוכחות חיידק סלילי אצל חולי גסטריטיס.
pylori ופיתחו את ההשערה שלהם הקושרת בין החיידק לבין אולקוס וסרטן הקיבה.
pylori זכתה ללגלוג בידי המדענים והרופאים הממסדיים, שלא האמינו לכך שחיידק יכול לחיות בסביבה החומצית של הקיבה.
במסגרת מאמציהם להוכיח כי החיידק גורם לאולקוס, בשנת 1984 שתה בארי מרשל צלחת פטרי מלאה בחיידק ופיתח במהרה תסמינים של דלקת רפידת הקיבה, שנעלמו לאחר שלקח אנטיביוטיקה, אך לא פיתח אולקוס.
ב־2005 העניקה האקדמיה השוודית למדעים לוורן ולמרשל את פרס נובל לפיזיולוגיה או לרפואה על "התגלית שלהם של החיידק ה־H.
וורן היה נשוי לוויניפרד תרזה לבית ויליאמס עד למותה ב־1997. לזוג חמישה ילדים.
רובין קנוכה הוא כדורגלן גרמני המשחק בנירנברג מהבונדסליגה השנייה בעמדת הבלם.
קנוכה החל לשחק בנוער של וולפסבורג בשנת 2005, כאשר היה בן 13. בשנת 2010 ערך קנוכה את הבכורה בקבוצת המילואים של המועדון, בה שיחק עד לשנת 2015. בעונת 2011/12 ערך קנוכה שלוש הופעות בקבוצה הבכירה של וולפסבורג בבונדסליגה, ובעונת 2012/13 ערך 11 הופעות.
בעונת 2013/14 החל קנוכה לשחק באופן קבוע בקבוצה הבכירה, שסיימה עונה זו במקום החמישי, כשהוא משתף פעולה בהגנה עם ריקרדו רודריגס, נאלדו, מרסל שפר וכריסטיאן טראש.
בעונת 2014/15 היה קנוכה חלק חשוב בעונה מוצלחת של וולפסבורג, בה סיימה במקום השני בליגה, וזכתה בגביע הגרמני, לאחר ניצחון 1–3 בגמר על בורוסיה דורטמונד.
קנוכה ישב על הספסל בגמר זה ולא שיחק.
קנוכה זכה עם וולפסבורג בסופר קאפ הגרמני בשנת 2015, לאחר ניצחון בפנדלים בגמר על באיירן מינכן.
קנוכה לא שיחק גם במשחק זה.
בעונת 2015/16 וולפסבורג וקנוכה סיימו עונה מאכזבת במקום השמיני בליגה, אך רשמו הישג נאה בליגת האלופות, בה הגיעו לרבע הגמר, והודחו על ידי ריאל מדריד.
ב-4 באוגוסט 2020 חתם קנוכה באוניון ברלין.
קנוכה שיחק באוניון ברלין במשך ארבע עונות, והיה חלק מהצלחתה הגדולה של הקבוצה, שתקעה יתד בצמרת הבונדסליגה.
בקיץ 2024, לאחר עונה מוצלחת פחות של אוניון ברלין, בה ניצלה מירידה במחזורים האחרונים, עזב קנוכה את המועדון וחתם בנירנברג מהבונדסליגה השנייה.
קנוכה שיחק בנבחרות הצעירות של גרמניה, וערך עשר הופעות במדי נבחרת גרמניה בכדורגל עד גיל 21, אך טרם זומן לנבחרת גרמניה הבכירה.
רוברט "רובין" פיינלסון קוק היה פוליטיקאי בריטי, שכיהן כחבר הפרלמנט של הממלכה המאוחדת מ-1974 ועד מותו (מאז 1983 מטעם מחוז ליווינגסטון).
הוא הוסיף לכהן כנשיא מפלגת הסוציאליסטים האירופאים, מזכיר המדינה לענייני חוץ וחבר העמים בממשלתו של ראש ממשלת בריטניה טוני בלייר.
הוא התפטר מממשלתו של טוני בלייר לאור התנגדותו למלחמת עיראק והיה ממבקריו הבולטים של בלייר בשל תמיכתו בנשיא ארצות הברית ג'ורג' ווקר בוש.
קוק נולד ב-28 בפברואר 1946 בעיירה בלשיל שבסקוטלנד.
הוא למד לימודים גבוהים באוניברסיטת אדינבורו, שם למד ספרות אנגלית ובעודו סטודנט בשנת 1965 היה לפעיל במפלגת הלייבור.
הוא הפך לאתאיסט עם כניסתו לפוליטיקה ב-1974.
הוא נבחר לראשונה לבית הנבחרים הבריטי בשנת 1974 מטעם מחוז אדינבורו מרכז.
הוא גם תמך באופן חד צדדי בפירוק נשק גרעיני וותמיכתה של מפלגת הלייבור באירוסקפטיות.
במהלך השנים המוקדמות שלו בבית הנבחרים, דגל קוק במספר צעדים ליברליים וחברתיים, והיא בעל השפעה.
בבחירות הכלליות בבריטניה 1997 ניצחה מפלגת הלייבור בבחירות לראשות ממשלת בריטניה.
לאחר היצחון מונה קוק לתפקיד מזכיר המדינה לענייני חוץ וחבר העמים.
השנה הראשונה לכהונתו במשרה לוותה בפרשייה משפחתית מורכבת: הוא סיים בפתאומיות 28 שנות נישואים לאחר שעיתון בריטי איים לגלות כי הוא מנהל רומן עם מזכירתו, גיינור ריגן.
בזמן מבצע כוח מאוחד של נאט"ו שיחק קוק תפקיד חשוב במאמצה של נאט"ו לאלץ את הכוחות הסרביים לסגת מהאזור.
מאוחר יותר הגדיר את ה"הגנה על קוסובו" כאחד מהישגיו הגדולים ביותר.
בשנת 1998 ביקר קוק בישראל.
במהלך ביקורו הוא נועד עם בכירים פלסטינים בהר חומה.
ישראל הציעה שקוק יבקר בשכונה יחד עם ראש עיריית ירושלים, אהוד אולמרט, אך שזה סירב נרשם משבר ביחסי בריטניה-ישראל.
קוק נועד עם סלאח תעמרי, חבר במועצה המחוקקת הפלסטינית אף על פי שסוכם כי יימנע מלהיפגש עמו.
על הביקור אמר קוק: "ביקרתי בהתנחלות הר חומה, כי רציתי לקיים ביקור סמלי שידגיש כי מדיניות ההתפשטות של ההתנחלויות היא הפוגעת בשלום".
הוא גם סייר בשכונה עם פייסל אל-חוסייני, מה שגרם לחיכוך בינו לבין ראש ממשלת ישראל בנימין נתניהו.
ביום השבת 6 באוגוסט 2005, מת קוק לאחר שהתמוטט במהלך טיול בהר בצפון סקוטלנד.
קוק צעד על ההר הסקוטי "בן סטאק" עם רעייתו גיינור.
לפי הודעת משטרת בריטניה, "קוק חש ברע בזמן שצעד על ההר והועבר במסוק לבית החולים 'רג'ימור' באינוורנס, שם מת מאוחר יותר בערב".
על אף היותו אתאיסט, נערכה לו הלוויה בקתדרלת סנט ג'יילס בהשתתפות שר האוצר של בריטניה גורדון בראון, שר החוץ של גרמניה יושקה פישר ורבים אחרים.
ראש הממשלה בעת כהונתו של קוק כמזכיר החוץ לענייני חוץ וחבר העמים, טוני בלייר בחר שלא להשתתף בהלוויה.
מאוחר יותר התקיימה אזכרה לזכרו בכנסיית סנט מרגרט.
טוני בלייר הגיע לאזכרה זו ושר האוצר גורדון בראון נשא הספד נוסף לזכרו.
גם מזכירת המדינה של ארצות הברית לשעבר מדליין אולברייט הגיעה לאזכרה.
ב-29 בספטמבר 2005, ג'ים דיוויין החליפו בתפקיד כחבר בית הנבחרים מטעם מחוז ליווינגסטון.
בחודש ינואר 2007, נקבר קוק בבית הקברות גריינג'.
על מצבתו נכתב: "אני לא הצלחתי לעצור את המלחמה, אבל הבטחתי את זכותו של הפרלמנט להחליט על המלחמה." מילים אלה נכתבו בקשרה של מלחמת עיראק, לה התנגד נחרצות.
רובין "באבה" ראנד הוא קצין בדימוס בדרגת גנרל בחיל האוויר של ארצות הברית.
ראנד סיים ב-1979 את לימודיו באקדמיית חיל האוויר.
שירת כמדריך טיסה וכטייס F-16 פייטינג פלקון.
פיקד על טייסת הקרב 36 המוצבת בקוריאה הדרומית, בשנים 2003–2004 פיקד על כנף הקרב 8 בקוריאה הדרומית, בשנים 2004–2006 פיקד על כנף הקרב 56 בבסיס לוק שבאריזונה העוסקת בהכשרת טייסי קרב.
בשנים 2006–2007 פיקד על כנף המשלוח 332 שהוצבה בעיראק.
ב-2007 מונה למנהל תחום המזרח התיכון בלשכת מזכיר ההגנה של ארצות הברית.
ב-2009 מונה לראש הלשכה המשפטית במשרד מזכיר חיל האוויר וב-2010 לעוזרו של סגן ראש מטה חיל האוויר.
בדצמבר 2011 מונה למפקד חיל האוויר ה-12 ומפקד כוחות האוויר של פיקוד דרום של ארצות הברית.
באוקטובר 2013 הועלה לדרגת גנרל ומונה למפקד פיקוד החינוך והאימונים של חיל האוויר עד שהוחלף על ידי דריל רוברסון.
במרץ 2015 מונה למפקד פיקוד התקיפה הגלובלית, האחראי על כוחות המפציצים האסטרטגיים של החיל ומערך הטילים הבין-יבשתיים.
במהלך שירותו צבר מעל 5,000 שעות טיסה רובם על מטוסי T-38 טאלון, ססנה T-37 טוויט ומטוסי F-16. מתוכם מעל 470 שעות טיסה מבצעיות.
לראנד תואר שני בביטחון לאומי ממכללת המלחמה של הצי, תואר שני באווירונאוטיקה מאוניברסיטת האווירונאוטיקה אמברי-רידל, ותואר ראשון בלימודי תעופה מאקדמיית חיל האוויר.
רובין הוד הוא סרט קולנוע אמריקאי מז'אנר פעולה-הרפתקאות בבימויו של אוטו בת'רסט ונכתב על ידי ג'ובי הרולד, פיטר קרייג, דייוויד ג'יימס קלי ומבוסס על סיפורו של רובין הוד.
בסרט מככבים טארון אגרטון, ג'יימי פוקס, איב יוסון, ג'יימי דורנן, בן מנדלסון, טים מינצ'ין ופול אנדרסון.
בכורת הסרט תוכננה תחילה ל-23 במרץ 2018 לפני שהוזזה ל-21 בספטמבר אותה שנה.
באפריל 2018 נודע שהתאריך הוזז חודשיים קדימה, ל-21 בנובמבר 2018.
האריסטוקרט והקשת המיומן רובין מלוקסלי חי חיים שלווים בנוטינגהאם שבאנגליה יחד עם אהבת חייו מריאן.
הכל משתנה לאחר שהוא מגויס על ידי השריף המושחת מנוטינגהאם להילחם במסע הצלב השלישי.
במהלך המלחמה רובין עד להוצאתם להורג האכזרית של שבויים רבים, אשר משפיעה עליו עמוקות.
לאחר שהוא מנסה להציל את חייו של שבוי צעיר ממוצא מורי, לתחנוני אביו, אשר יקבל בהמשך את הכינוי "ג'ון הקטן", רובין נפצע קשה ומואשם בבגידה ובעקבות כך נשלח חזרה לאנגליה.
עם שובו לנוטינגהאם רובין נדהם לגלות שהשריף המושחת בינתיים הכריז שרובין נהרג בקרב, ובעקבות כך השתלט על אחוזתו, וכמו כן שהוא הטיל מיסים כבדים על תושבי נוטינגהאם לצורך מימון המאמץ המלחמתי.
בנוסף, רובין מגלה שתושבים רבים הוגלו לעיירת כורי פחם, ושמריאן, אשר הייתה סבורה שרובין נהרג בקרב, נמצאת כעת במערכת יחסים עם צעיר אידיאליסטי בשם ויל סקרלט.
רובין, אשר שבור לב בתחילה, שוקע בייאוש.
עם זאת ג'ון הקטן מציק לרובין להילחם בשריף מנוטינגהאם, לגנוב את הונו ולחלקו מחדש בין תושבי נוטינגהאם ובאופן זה להביא לסיום של המלחמה.
רובין מסכים לתוכנית של ג'ון הקטן.
על מנת להבס את השריף מנוטינגהאם בתחילה רובין מעמיד פנים שהוא תומך בשריף מנוטינגהאם תוך שהוא גונב ממנו בסתר את כספו ומחלק אותו לעניים.
במקביל הוא פועל כנגד השריף כפורע חוק רעול פנים ומסתורי המכונה "הברדס", והדבר מתחיל לעורר תקווה בקרב המקומיים.
הסרט מגיע לשיאו בקרב גדול בטירת נוטינגהאם, בו רובין ותושבי נוטינגהאם מצליחים לגנוב את הונו של השריף מנוטינגהאם, ובו הוא חושף בפני תושבי נוטינגהאם את הקונספירציה שעומדת מאחורי המיסוי הכבד של תושבי נוטינגהאם.
שם השחקן/ית שם הדמות טארון אגרטון רובין הוד ג'יימי פוקס ג'ון הקטן איב יוסון מריאן ג'יימי דורנן ויל סקרלט בן מנדלסון השריף של נוטינגהאם טים מינצ'ין הנזיר טאק ביורן בנגטסון טידון פול אנדרסון גאי מגיסבורן
רובין קוואיסון (נולד ב־9 באוקטובר 1993) הוא כדורגלן שוודי המשחק בעמדת הקשר התקפי באריס סלוניקי ובנבחרת שוודיה.
קוואיסון נולד בסטוקהולם לאבא מגאנה ואמא משוודיה והחל את הקריירה שלו אצל ואסבי יונייטד בשנת 2011.
מגיל 4 קוואיסון היה במחלקת הנוער של א.י.ק סולנה ואת הופעת הבכורה שלו בקבוצה הבוגרת ערך ב-1 באפריל 2012 כמחליף.
את שערו הראשון הבקיע חודש וחצי לאחר מכן בניצחון 2–5 על נורשפין.
את ההופעה הבינלאומית הראשונה שלו ערך במסגרת הליגה האירופית בהפסד 0–4 לנאפולי ב-20 בספטמבר 2012, קוואיסון פתח בכל שאר חמשת המשחקים של הקבוצה במסגרת מפעל זה.
ב-6 באוגוסט 2013 במסגרת ההכנות לעונה החדשה קוואיסון הבקיע שער מבעיטה מחוץ לרחבה במשחק שנגמר בתוצאת תיקו אחת נגד מנצ'סטר יונייטד.
בחודש יולי של שנת 2014 קוואיסון חתם לחוזה לשלוש שנים בקבוצת פלרמו מהסרייה א'.
קוואיסון שהה בקבוצה במשך שלוש עונות ורשם 70 הופעות ו-8 שערים בכל המסגרות.
בסוף חודש ינואר 2017 קוואיסון חתם במיינץ 05 מהבונדסליגה.
ביולי 2021 חתם באל-איתיפאק הסעודית.
ב-23 בינואר 2013 קוואיסון ערך את הופעת הבכורה שלו בנבחרת הבוגרת של שוודיה נגד נבחרת צפון קוריאה.
שלושה ימים לאחר מכן הבקיע את שערו הראשון במדים הלאומיים בניצחון 0–3 על נבחרת פינלנד.
כמו כן, זכה קוואיסון באליפות אירופה בכדורגל עד גיל 21 לשנת 2015 ביחד עם נבחרת שוודיה עד גיל 21.
רובין ויבר היא שחקנית אנגלייה.
היא ידועה מהופעותיה בתפקיד קלרה בסרט "מזמור חג המולד של החבובות", ובתפקיד פמלה קופר בסיטקום "קרועים" של ערוץ E4, ובסרטים באורך מלא שנעשו בעקבות הסדרה "קרועים - הסרט" ו"קרועים 2".
עוד הופיעה בסרטוני פרסומת אחדים בטלוויזיה.
רובין זקס היה שחקן קולנוע, טלוויזיה ומדבב בריטי שהשתתף במגוון סרטים, תוכניות ומשחקי וידאו.
הוא ידוע בעיקר מגילום דמותו של סריס מהסרט כיבוש הגלקסיה ודמותו של איתן ריין מהסדרה באפי ציידת הערפדים.
זקס נולד בלונדון ללאונרד זקס, שחקן בריטי שנולד בדרום אפריקה ולשחקנית אלינור סוממרפילד.
הוא היה נשוי פעמיים: לשחקנית הוולשית שאן פיליפס עמה התחתן ב-1979 והתגרשו ב-1991 ולשחקנית קייסי דפרנקו עמה התחתן ב-1996 והתגרש כעבור 10 שנים.
הוא מת בגיל 61 מהתקף לב, 4 ימים לפני יום הולדתו ה-62 בביתו בלוס אנג'לס שבקליפורניה.
שנה לאחר מכן שיחק בסדרה הבריטית המצליחה על אדונים ומשרתים את רוברט.
ב-1987 שיחק בסדרה הבריטית רמפול את הוגו לוטרוורת'.
ב-1991 השתתף בסדרה האמריקאית הקומית בראש של הרמן.
לאחר שנתיים שיחק בסדרה רצח במשיכת קולמוס את מרטין קרמר.
באותה שנה שיחק בסדרת המדע הבדיוני בבילון 5 בתור נאטוק, בתור וורלנדר נאקאל ובתור הדרון.
ב-1995 שיחק בסדרה של צ'אק נוריס, ווקר.
ב-1997 שיחק בסרט המדע הבדיוני של סטיבן ספילברג פארק היורה: העולם האבוד בתור פאול באומן, אביה של קלי באומן (קמילה בל).
אותה שנה החל לשחק בסדרה באפי ציידת הערפדים בתור איתן ריין והמשיך בתפקיד למשך 3 שנים.
לאחר שנתיים שיחק בסרט הפנטזיה כיבוש הגלקסיה בתור סריס.
ב-2001 שיחק בסרט הפשע הקומי אושן 11 בתפקיד מוכר.
אותה שנה שיחק בסדרה מסע בין כוכבים: וויאג'ר.
ב-2004 שיחק את פטר בראזיר בסרט האימה מגלודון.
שנה לאחר מכן שיחק בסדרה זהות בדויה בתור הנס דייטריץ'.
בשנה לאחר מכן דיבב בסדרת האנימציה בובספוג מכנסמרובע.
ב-2011 שיחק בסדרת-הבת של דוקטור הו, טורצ'ווד בתור פרופסור בריטי.
בשנה שלאחר מכן שיחק בסדרת הדרמה הקומית קאסל כקריין וכן בסדרת הדרמה המשטרתית NCIS.
זקס גם דיבב הרבה דמויות במשחקי וידאו שהאחרון שבהם היה המשחק Mass Effect 3.
רובין סואנס הוא שחקן ומחזאי אנגלי.
סואנס מתמחה במחזות דוקומנטריים ומחזות verbatim.
מחזות נוספים של סואנס הם "Bet Noir" (תיאטרון יאנג ויק 1986), "Sinners and Saints" (קרוידון ורהאוס) ו-"Will and Testament".
ב-2008 כתב סואנס את המחזה "Mixed Up North" עבור האקדמיה למוזיקה ולאמנויות הדרמה של לונדון, אודות קבוצת תיאטרון נוער שנוצר כאמצעי לאחד קהילות נפרדות גזעית בעיירה התעשייתית ברנלי שבלנקשייר.
ב-2009 הועלתה ההצגה בהפקה מקצועית משותפת של להקת התיאטרון Out of Joint ושל תיאטרון בולטון אוקטגון.
כשחקן הופיע סואנס בתיאטרון המלכותי הלאומי, בתיאטרון רויאל קורט, עם הלהקה השייקספירית המלכותית ובתיאטרון שייקספיר גלוב.
בקולנוע כיכב בסרטו של ביל דאגלס "Comrades" על אודות קדושי טולפאדל.
ב-2014 שיחק סואנס בתפקיד ארתור במחזה "Visitors" מאת ברני נוריס בתיאטרון ארקולה.
ב-2015 הוצג המחזה "Crouch, Touch, Pause, Engage", אודות שחקן הרוגבי גארת' תומאס וצעירים בברידג'נד, בסיבוב הופעות בבריטניה ובתיאטרון ארקולה.
רובין פאצ'ק (באיטלקית: Robin Pacek; נולד ב-17 במרץ 1991) הוא ג'ודוקא שוודי.
פאצ'ק מתחרה בקטגוריית המשקל עד 81 ק"ג ומחזיק במדליית ארד מאליפות אירופה בג'ודו (קאזאן 2016).
בדצמבר 2013, זכה פאצ'ק במדליה הראשונה שלו בתחרות מהסבב העולמי בג'ודו, מדליית ארד בגרנד פרי ז'ז'ו.
בנובמבר 2014 הוא זכה במדליית ארד בגרנד פרי צ'ינגדאו לאחר שניצח באיפון את טומופומי יאסודה היפני בקרב על המדליה.
באליפות אירופה 2016 שנערכה בקאזאן, זכה פאצ'ק במדליית ארד בקטגוריית המשקל עד 81 ק"ג.
בקרב הראשון הוא ניצח את סאבולץ' קריז'ן ההונגרי, בשמינית הגמר הוא ניצח את סוון מארש הגרמני וברבע הגמר הוא ניצח את יארומיר מוסיל הצ'כי.
בחצי הגמר הוא הפסיד לאבנטדילי צ'ריקישווילי הגיאורגי ונשר לקרב על הארד בו גבר על פרנק דה ויט ההולנדי.
פאצ'ק התחרה באולימפיאדת ריו 2016 והודח בסיבוב השני על ידי טרוויס סטיבנס האמריקאי.
בשנת 2018 פאצ'ק זכה במדליית ארד בגרנד פרי בודפשט ובעוד שתי מדליות ארד בטורנירים 'European Open Sofia' ו-'European Open Prague'.
באולימפיאדת טוקיו 2020, הוא ניצח את שתי הקרבות המוקדמים אך הפסיד בסיבוב השלישי למתיאס קאס הבלגי.
קאזאן 2016: מדליית ארד בקטגוריית המשקל עד 81 ק"ג
תחרויות מהסבב העולמי (מאסטרס, גרנד סלאם, גרנד פרי):
גרנד פרי ז'ז'ו 2013: מדליית ארד
גרנד פרי צ'ינגדאו 2014: מדליית ארד
גרנד פרי בודפשט 2018: מדליית ארד
גראנד סלאם דיסלדורף 2020: מדליית ארד
רובין קוך הוא כדורגלן גרמני, המשחק בעמדות הבלם והקשר האחורי באיינטרכט פרנקפורט מהבונדסליגה ובנבחרת גרמניה.
רובין קוך הוא בנו של כדורגלן העבר הארי קוך.
קוך שיחק כנער באיינטרכט טריר, ושם גם החל את קריירת הבוגרים בשנת 2014. בשנת 2015 עבר קוך לקייזרסלאוטרן, שם שיחק בילדותו.
בעונת 2015/16 שיחק קוך בקבוצת המילואים של קייזרסלאוטרן, ובעונת 2016/17 השתלב בקבוצה הבכירה של קייזרסלאוטרן, ששיחקה אז בבונדסליגה השנייה.
קוך ערך 24 הופעות בעונה זו והציג יכולת טובה, כשקבוצתו ספגה 33 שערי ליגה בלבד, אך עם זאת, סיימה את העונה רק במקום ה-14.
בתחילת עונת 2017/18 ערך קוך שלוש הופעות במדי קייזרסלאוטרן, אך לקראת תום חלון ההעברות חתם בפרייבורג מהבונדסליגה.
בעונת הבכורה שלו בקבוצה, קוך ערך 26 הופעות והבקיע שני שערים, וסיים עם קבוצתו במקום ה-15 בבונדסליגה.
בעונת 2018/19 סיימו קוך ופרייבורג במקום ה-13, כשקוך מציג יכולת גבוהה, ומשתף פעולה בהגנה עם מנואל גולדה, דומיניק היינץ וכריסטיאן גונטר.
בעונת 2019/20 היה קוך חלק מרכזי בעונה טובה של פרייבורג, בה סיימה הקבוצה במקום השמיני בבונדסליגה.
ב-29 באוגוסט 2020 חתם קוך על חוזה לארבע שנים בלידס יונייטד, עבור דמי העברה הנאמדים בכ-13 מיליון ליש"ט, וערך את הבכורה שלו במדי הקבוצה ב-12 בספטמבר, במשחק הפתיחה של עונת 2020/2021, שהסתיים בהפסד 3–4 לליברפול.
קוך נפצע בברכו ב-5 בדצמבר, במשחק בו הפסידה לידס 1–3 לצ'לסי, ועבר ניתוח ושיקום שהשביתו אותו למשך שלושה חודשים.
ב-19 במרץ 2021 שב קוך לסגל הקבוצה, ושותף בשניות האחרונות במשחק בו ניצחה לידס 1–2 את פולהאם.
קוך ערך את הופעת הבכורה שלו לעונת 2022/2023 ב-6 באוגוסט 2022, במשחק הראשון של העונה, בו ניצחה לידס את וולברהמפטון וונדררס בתוצאה 1–2.
ב-6 ביולי 2023 הושאל לאיינטרכט פרנקפורט לעונת 2023/2024. בינואר 2024 נרכש קוך על ידי איינטרכט פרנקפורט וחתם על חוזה עד סוף עונת 2026/27. ב-17 באוגוסט 2025 מונה קוך לקפטן הקבוצה לאחר שהקפטן הקודם קווין טראפ עבר לפריז.
קוך ערך חמש הופעות במדי נבחרת גרמניה בכדורגל עד גיל 21, והשתתף עמה בטורניר אליפות אירופה בכדורגל עד גיל 21 - 2019, שם הפסידה גרמניה לספרד בגמר.
קוך שימש בעיקר מחליף בטורניר זה.
ב-9 באוקטובר 2019 ערך קוך את הופעת הבכורה שלו במדי נבחרת גרמניה הבכירה, כששיחק 90 דקות בתיקו 2-2 מול ארגנטינה במשחק ידידות שנערך בזיגנל אידונה פארק שבדורטמונד.
קוך זומן לסגל הגרמני ליורו 2020, בו הודחה גרמניה בשמינית הגמר על ידי אנגליה, אך לא שותף כלל.
גם ביורו 2024 נכלל קוך בסגל הגרמני לטורניר, אך לא שותף בו כלל.
רובין סטון היא זמרת-יוצרת אמריקאית השרה בסגנון מוזיקת ההאוס, וזכתה להצלחה בשנות ה-90 של המאה ה-20.
סטון נולדה ברובע קווינס בניו יורק.
היא נודעה בשם הבמה .Robin S.
בשנת 1993 הוחתמה בלייבל מוזיקת הדאנס והמוזיקה האלקטרונית Big Beat Records.
סינגל הבכורה שלה Show Me Love ואלבום הבכורה שנקרא אף הוא בשם זה בשנה זו זכו להצלחה רבה.
הסינגל דורג במקום הראשון במצעד Hot Dance Music/Club Play ובמצעד מכירות סינגלי הדאנס.
כן דורג במקום השביעי במצעד Hot R&B/Hip-Hop Songs והגיע למקום החמישי במצעד בילבורד הוט 100. בעקבות הצלחתה הופיעה בטקס פרסי המוזיקה האמריקאית כמבצעת.
הסינגלים שיצאו בהמשך Luv 4 Luv ו-What I Do Best הצליחו אף הם.
מאלבום הבכורה של סטון נמכרו 303,000 עותקים בארצות הברית, נכון לשנת 2004.
באלבומה השני עבדה עם המפיקים אריק "אי סמוב" מילר וטוד טרי.
האלבום יצא לאור בשנת 1997 בחברת "אטלנטיק רקורדס".
האלבום From Now On כלל התרחבות של סגנונה המוזיקלי לעבר מוזיקת גוספל ובלדות רית'ם אנד בלוז בנוסף לסגנון ההי אנרג'י.
הסינגל הראשון מתוך אלבום זה It Must Be Love היה ללהיט ועמד שבועיים בראש מצעד Hot Dance Club Play.
במצעד "בילבורד הוט 100" דורג השיר במקום ה-91. הסינגל הבא Midnight דורג במקום הראשון במצעד Hot Dance Club Play.
Robin .S ביצעה את הלהיט בתוכניתה של ריקי לייק.
מן האלבום נמכרו כמאה אלף עותקים בארצות הברית.
בשנת 2009 הוציאה שיר חדש, את הסינגל At My Best עם קורי גיבונס.
בבחירות מיוחדות לבית הנבחרים נבחרה לראשונה אל בית הנבחרים האמריקאי.
רובין לין קלי נולדה בהארלם שברובע מנהטן בניו יורק, בשלהי אפריל 1956. אביה הוא חנווני.
היא החלה את לימודיה באוניברסיטת בראדלי שבפאוריה מתוך תקווה להיות פסיכולוגית ילדים.
קלי הייתה חברה באחוות סיגמא גמא רו.
בשנת 1978 השלימה לימודי תואר ראשון בפסיכולוגיה, וב-1982 תואר שני בייעוץ פסיכולוגי.
בעת היותה סטודנטית בפאוריה ניהלה חדר ילדים (Nursery) ועבדה בבית חולים.
בין השנים 1992–2006 הייתה מנהלת לענייני קהילה בכפר מטיסון שבצפון אילינוי.
ב-2004 קיבלה תואר דוקטור מאוניברסיטת צפון אילינוי.
בשנת 2002 החליטה קלי להתמודד אל בית הנבחרים של מדינת אילינוי, הבית התחתון בבית המחוקקים במדינה.
בבחירות המקדימות של המפלגה הדמוקרטית גברה על נציג המחוז המכהן הרולד מרפי, בבחירות הכלליות ניצחה את קיטי וטסון, מועמדת המפלגה הרפובליקנית, ברוב בן 81% מהקולות.
ב-2004 קלי זכתה בבחירות לתקופת כהונה שנייה וגברה ג'ק מקינרני הרפובליקני.
בבחירות הבאות, בשנת 2006, התמודדה לקדנציה שלישית ללא התנגדות.
בינואר 2007 התפטרה ממושבה בבית הנבחרים של אילינוי ומונתה לראשת הסגל של גזבר המדינה, אלכסי ג'אנוּליאס.
היא הייתה האישה האפרו-אמריקאית הראשונה ששימשה כראשת סגל עבור בעל תפקיד עם סמכויות חוקתיות שנבחר על ידי כלל תושבי המדינה.
ב-2011 אף מונתה לפקידה הביצועית הראשית של מחוז קוק.
בשנת 2010 התמודדה אל תפקיד גזבר מדינת אילינוי, אך הפסידה עם 45% מקולות הבוחרים לאחר שניצחה בשישה מחוזות בלבד מתוך 102 מחוזות אילינוי.
לאחר שג'סי ג'קסון ג'וניור (בנו של ג'סי ג'קסון) התפטר מתפקידו שלושה שבועות בלבד לאחר שנבחר לקדנציה עשירית, הכריזה קלי על התמודדותה לבית הנבחרים של ארצות הברית מטעם מחוז הקונגרס השני של אילינוי.
ב-11 בפברואר הביעו בה תמיכה שני חברי קונגרס דמוקרטים משיקגו, דני דייוויס ובובי ראש.
גם חברת הקונגרס ג'ן שקובסקי והעיתון שיקגו טריביון תמכו בקלי, וראש עיריית ניו יורק מייקל בלומברג מימן עבורה שני מיליון דולר אמריקני באמצעות שידורי תעמולה בטלוויזיה תוך הדגשת התנגדותה של קלי לאיגוד הרובאים הלאומי.
בבחירות המיוחדות לבית הנבחרים האמריקאי נבחרה עם 71% מהקולות, והושבעה לתפקידה באפריל 2013. במרץ 2016 ייסדה קלי, לצד עמיתותיה בוני ווטסון קולמן ואיבט קלארק, את "השדולה בקונגרס לנשים ונערות שחורות".
ב-6 במאי 2025 הכריזה קלי כי תתמודד אל הסנאט של ארצות הברית למושבו של הסנאטור הפורש דיק דרבין.
צֶנְג יוּצ'וּן (בסינית: 曾毓群; פיניין: Céng Yùqún) או בשמו המערבי רובין צנג (או זנג) הוא איש עסקים ומיליארדר סיני.
הוא המייסד והיו"ר של Contemporary Amperex Technology, אחת הספקיות הגדולות בעולם של סוללות לרכבים חשמליים (עם שווי שוק של מעל 100 מיליארד דולר נכון לדצמבר 2020).
בשנת 2018 הוא נבחר לוועדה הלאומית של ה CCPCC (ארגון ייעוץ בכיר למפלגה הקומוניסטית).
בנובמבר 2021 הוערך הונו האישי במעל 61 מיליארד דולר.
זנג סיים את לימודיו במחלקה להנדסת בניית ספינות באוניברסיטת ג'יאו טונג בשאנגחאי בשנת 1989, וקיבל תואר שני במחלקה להנדסת אלקטרוניקה ומידע באוניברסיטה הטכנולוגית של דרום סין בשנת 2001. זנג הוא בעל תואר דוקטור בפיזיקה של חומר מעובה מהמכון לפיזיקה באקדמיה הסינית למדעים .
רובין הוא שמו של מועדון כדורגל נשים רוסי מהעיר קאזאן, המהווה את המקבילה הנשית של מועדון הכדורגל גברים רובין קאזאן.
רובין קאזאן הוקמה ב-19 בינואר 2021, כקבוצת בת של מועדון רובין.
הקמת המועדון עוררה סערה במועדון ברצלונה הספרדי, המזוהה עם השחקנית ליקה מרטנס, קשרית נבחרת הולנד ושחקנית הכדורגל הטובה ביותר באליפות העולם 2017, כאשר הקבוצה פרסמה תצלום דומה של השחקנית שגרם למעריצי ברצלונה לתהות אם השחקנית חתמה בקבוצה, אך זה הסתבר כצעד שיווקי לקידום המועדון החדש ללא קשר לשחקנית עצמה.
לקראת פתיחת העונה מונתה אולגה ואסילייבנה למאמנת.
ב-1 במרץ 2020, הקבוצה שיחקה את המשחק הראשון שלה (משחק ידידות) עם מועדון ייניסיי והפסידה בתוצאה 0:3.
עונה אליפות רוסיה גביע רוסיה מפעלים אירופיים ליגה מקום משחקים ניצחון שוויון הפסד שערי חובה שערי זכות ניקוד מלכת השערים (שערים) 2021 ליגת העל101510144643 קסניה גראנינה (1)רבע גמר -
רובין ג'יימס קולוויל הוא כדורגלן ולשי המשחק בעמדת הקשר ההתקפי בקבוצת קארדיף סיטי מהפוטבול ליג צ'מפיונשיפ ובנבחרת ויילס.
קולוויל גדל במחלקת הנוער של קארדיף סיטי.
ב-13 בפברואר 2021 ערך את הופעת הבכורה שלו בקבוצה הבוגרת של המועדון, בניצחון 1–3 על קובנטרי סיטי במסגרת המחזור ה-29 בפוטבול ליג צ'מפיונשיפ לעונת 2020/2021. בסך הכל ערך הופעות ליגה בעונה זו, ובעונת 2021/2022 הוסיף 34 הופעות ליגה וחמישה שערים.
ב-2 ביוני 2021 ערך קולוויל את הופעת הבכורה שלו בנבחרת ויילס, בהפסד 0–3 לנבחרת צרפת במשחק ידידות.
קולוויל היה חלק מסגל נבחרת ויילס בטורניר יורו 2020 בשנת 2021, אך לא שיחק בטורניר.
ב-29 במרץ 2022 הבקיע את שער הבכורה שלו בנבחרת, בתיקו 1-1 נגד נבחרת צ'כיה במשחק ידידות.
רובין הורדר היא שחקנית מחזמר אמריקאית.
היא ידועה בעיקר בזכות תפקידה כניני בעיבוד הבימתי של מולן רוז'!
בברודוויי, הופעה שזיכתה אותה במועמדות בפרס טוני לביצוע הטוב ביותר על ידי שחקנית משנה במחזמר בשנת 2020.
היא השתתפה במספר הפקות מקומיות, בהצגות של Encores!
רובין הורדר נולדה בנשואה, ניו-המפשייר וגדלה בווינדהאם, מיין מחוץ לפורטלנד.
הורדר נשואה לקלייד אלבס, שחקן ברודוויי.
שנהשםתפקידהערות2019פוסי/ ורדוןרקדנית3 פרקים2020הבחורה הנכונהמחזמר בימתי מצולם
שנהפרסקטגוריהפרויקט מועמדתוצאה2016פרס הלן הייז (Helen Hayes Award)שחקנית משנה יוצאת מהכלל במחזמרKiss Me Kate (וושינגטון די.
סי.)2016פרס אמרי באטיס (The Emery Battis Awards) למשחק מצוין2018פרס גרגורישחקנית משנה, מחזמרKiss Me Kate (סיאטל)2020פרס טוניהביצוע הטוב ביותר על ידי שחקנית משנה במחזמרמולן רוז'!2022פרס צ'יטה ריברה (Chita Rivera Awards)רקדנית יוצאת מהכלל במופע ברודוויימולן רוז'!
רובין לה נורמן הוא כדורגלן צרפתי-ספרדי המשחק בעמדת הבלם בקבוצת אתלטיקו מדריד מלה ליגה ובנבחרת ספרד.
לה נורמן גדל במחלקת הנוער של ברסט, ובשנת 2013 החל לשחק בקבוצת המילואים של המועדון.
ב-15 באפריל 2016 ערך את הופעתו היחידה במדי הקבוצה הראשונה של המועדון, בהפסד 1–2 לסושו במסגרת המחזור ה-34 בליגת המשנה הצרפתית לעונת .
ב-5 ביולי 2016 חתם לה נורמן בריאל סוסיאדד מלה ליגה, והחל לשחק בקבוצת המילואים של המועדון.
ב-2 בדצמבר 2018 ערך את הופעת הבכורה שלו בקבוצה הראשונה של המועדון, בהפסד 0–1 לריאל בטיס במסגרת המחזור ה-14 בליגה לעונת 2018/2019.
ב-27 ביולי 2024 חתם לה נורמן באתלטיקו מדריד הספרדית ב-30 מיליון אירו.
בדצמבר 2020, לה נורמן ששיחק בספרד מאז 2016, הכריז שהוא חולם "לשחק יום אחד עבור נבחרת צרפת".
לה נורמן, שנולד בצרפת, השיג אזרחות ספרדית ב-24 במאי 2023, לאחר שהתחיל את תהליך קבלת האזרחות בתחילת אותה שנה.
לה נורמן נקרא לראשונה לסגל הנבחרת הספרדית ב-2 ביוני 2023 למשחקי ליגת האומות.
הוא שיחק את משחקו הראשון ב-15 ביוני 2023 במשחק בו גברו הספרדים 1–2 על נבחרת איטליה.
במאי 2024, נכלל לה נורמן בסגל נבחרת ספרד ליורו 2024. לה נורמן שותף בכל משחקי ספרד בשלב הבתים.
בשלב שמינית הגמר, לה נורמן פתח בהרכב של נבחרת ספרד במשחק נגד הנבחרת הגיאורגית בו גם כבש שער עצמי, מה שלא הפריע לנבחרת הספרדית לנצח 4-1 במשחק.
גם בשלב רבע הגמר פתח לה נורמן בהרכב במשחק שבו ניצחה ספרד 2-1 את גרמניה, לה נורמן ספג במחצית הראשונה של המשחק כרטיס צהוב שזיכה אותו בהרחקה משלב חצי הגמר, בו שיחקה ספרד נגד צרפת.
לה נורמן פתח במשחק הגמר בו ניצחה ספרד 1–2 את נבחרת אנגליה והוחלף בדקה ה-83 של המשחק על ידי נאצ'ו פרננדס.
רובין קאר היא סופרת אמריקאית, הידועה בעיקר כסופרת של סדרת הספרים וירג'ין ריבר שעובדה לסדרת טלוויזיה מצליחה.
בנוסף היא כתבה יותר מחמישים רומנים.
הרומנים שלה נמצאים באופן קבוע ברשימת רבי המכר של הניו יורק טיימס.
היא התחתנה עם אהובה מהתיכון רגע לפני שהתגייס לחיל האוויר האמריקאי כטייס מסוקים במהלך מלחמת וייטנאם.
קאר עברה יחד עם בעלה החדש מבסיס לבסיס, ומכיוון שהם לא נשארו בשום מקום זמן רב, היא לא הייתה מסוגלת להמשיך בקריירה כאחות.
כשהריון קשה דרש ממנה שמירת הריון, קאר פנתה לקריאת רומנים רומנטיים כדי להסיח את דעתה.
עד מהרה החליטה לכתוב רומנים משלה.
מאז פרסמה קאר עשרות רומנים רומנטיים היסטוריים ועכשוויים, רומני מתח, סיפורים קצרים, מאמרים, ואפילו כתבה כמה תסריטים שטרם נמכרו.
קאר גם מארחת מדי חודש "Carr Chats" בספריית פסאו ורדה בהנדרסון, נבדה, שם היא מראיינת סופרים אחרים.
ב-2019 עלתה לשידור הסדרה וירג'ין ריבר, המבוססת על ספריה, בנטפליקס.
קאר היא גם המפיקה בפועל של הסדרה.
הסדרה בכיכובם של אלכסנדרה ברקנרידג' ומרטין הנדרסון בעלת 5 עונות וחודשה לעונה נוספת.
ב-2023 הוכרז כי גם סדרת ספריה "הלב של סאליבן" תעובד גם היא לתוכנית טלוויזיה.
הסדרה, בת עשרת הפרקים, בכיכובם של מורגן קוהאן, סקוט פטרסון וצ'אד מייקל מארי עלתה לשידור במרץ 2023 וחודשה לעונה שנייה.
Swept Away (2016) [פורסם במקור בתור 'הגברת הבורחת']
הנוף מהאי אלאמדה (30 באפריל 2019)
חג המולד של וירג'ין ריבר (2008)
מתחת לעץ חג המולד (באנתולוגיה That Holiday Feeling ) (2009)
וידויים של חצות (באנתולוגיה נשיקת חצות) (2010)
תביא אותי הביתה לחג המולד (2011)
המיטב מאיתנו (8 בינואר 2019)
תחושת החג ההוא: פעמוני כסף / החג המושלם / מתחת לעץ חג המולד (2009) (עם דבי מקומבר ושריל וודס )
נשיקת חצות: וידויים בחצות / כניעת חצות / משימת חצות (2010) (עם ז'אן בראשיר וויקטוריה דאל)
זה העונה: מתחת לעץ חג המולד / וידויים בחצות (2014)
בית אליך: נהר הבתולה / When Lightning Strikes (2017) (עם ברנדה נובאק )
טיפים מעשיים לכתיבת ספרות פופולרית (1993)
אנתולוגיות המכילות סיפורים מאת רובין קאר
Beyond Imagination של דייוויד קופרפילד (1996)
אדמירל משנה רובין מרגרט ווקר, AM (נולדה ב-1 ביולי 1959) היא רופאה אוסטרלית וקצינה בכירה בדימוס של הצי המלכותי האוסטרלי (RAN).
ווקר הפכה לאדמירלית הראשונה ב-RAN כאשר מונתה למנתחת הכללית של כוחות ההגנה של אוסטרליה (ADF) ב-16 בדצמבר 2011.
כמנתחת כללית, ווקר פיקדה על פיקוד הבריאות המשותף (JHC) עד פרישתה בדצמבר 2015. מרשל אוויר משנה טרייסי סמארט מונתה כמחליפה שלה כמפקדת פיקוד הבריאות המשותף.
מועדון הכדורגל רובין יאלטה הוא מועדון כדורגל מהעיר יאלטה שבחצי האי קרים שהוקם לראשונה בשנת 2009 והתמודד בליגות החובבניות באוקראינה, בייחוד באליפויות העיר.
לאחר סיפוח קרים לרוסיה הקבוצה הייתה ממייסדות ליגת העל בכדורגל של קרים, טורניר עצמאי בחסות אופ"א.
החל מעונת 2023/2024 מתמודד בליגה המקצוענית ברוסיה, ליגה 2.
המועדון נוסד בחסות איש עסקים מקומי בשם פאבל קאנדול.
המועדון התמודד כמועדון חובבני בליגות העירוניות בעיר יאלטה.
לאחר הקמת ליגת העל בכדורגל של קרים, התמודד על אליפות חצי האי קרים.
המועדון השיג זכייה באליפות בפתוחה של חצי האי, שהייתה טורניר חובבני.
בעונת 2021/2022 ובעונת 2022 העפילה פעמיים לגמר גביע קרים בכדורגל וסיימה כסגנית אלופת חצי האי קרים.
בעונת 2023, הותר לקבוצה להשתתף בטורנירי הכדורגל שבחסות התאחדות הכדורגל הרוסית וקיבלה לראשונה מעמד של קבוצה מקצוענית.
הקבוצה החלה להתמודד באותה עונה בליגה 2, הטורניר השלישי בחשיבותו ברוסיה.
רובין קרופורד היא סופרת אמריקאית, מפיקה והעוזרת לשעבר של ומנהלת הקריאייטיב של הזמרת ויטני יוסטון.
רשימת הקרדיטים שלה כוללת את הסרטים "כמו אוויר לנשימה" ושומר הראש.
קרופורד נולדה בניוארק, אך גדלה עם אחיה באיסט אורנג', ניו ג'רזי.
אמה של קרופורד עזבה את אביה עקב אלימות.
גם אמה, ג'נט קרופורד, וגם אחיה, מרטי, אובחנו עם HIV, ושניהם מתו ממחלה הקשורה לאיידס בשנות ה-90.
מערכת יחסים עם וויטני יוסטון
קרופורד פגשה את וויטני יוסטון ב-1980, כשקרופורד הייתה בת 19 ויוסטון הייתה בת 16, כשהשתיים היו מדריכות במחנה קיץ באיסט אורנג'.
קרופורד טוענת בספרה A Song for You: My Life with Whitney Houston, שפורסם ב-2019, כי הייתה לה מערכת יחסים חד מינית עם יוסטון שהתפוגגה כשהם נתנו עדיפות לקריירה של יוסטון.
קרופורד נודתה והודחה על ידי המשפחה וההנהלה של יוסטון כשהתהילה של יוסטון גדלה והקריירה שלה התקדמה, והיא נישאה לבובי בראון.
קרופורד מתגוררת בניו ג'רזי עם בת זוגה ליסה הינטלמן, איתה אימצה תאומים.
רובין וייגרט היא שחקנית יהודייה-אמריקאית.
היא ידועה בעיקר בזכות גילומה של קלמיטי ג'יין בסדרת הטלוויזיה "דדווד", עליה קיבלה מועמדות לפרס אמי לשחקנית המשנה המצטיינת בסדרת דרמה בשנת 2004, אלי לואן בסדרה "ילדי האנרכיה", ד"ר אמנדה רייזמן בסדרה "שקרים קטנים גדולים" ובתור טדי ברואין בסדרה "כללי המשחק".
וייגרט נולדה בוושינגטון די.סי, ארצות הברית, בתם של דיון לאופמן ושל וולפגנג אוסקר ויגרט, פסיכיאטר יליד ברלין.
לאחר שסיימה את לימודיה באוניברסיטת ברנדייס ב-1991, למדה וייגרט באוניברסיטת ניו יורק, וקיבלה תואר שני באמנויות יפות בתוכנית למשחק בבית הספר טיש לאמנויות באוניברסיטת ניו יורק.
לאחר עשור כשחקנית במה בניו יורק, עברה וייגרט ללוס אנג'לס והופיעה בסרטים שונים, בתוכניות טלוויזיה ובמיני סדרות.
עבודת התיאטרון שלה כוללת הפקות בברודוויי של "הלילה השנים עשר" בבימויו של ניקולס הייטנר; ו"הרעשים" של מייקל פריין.
ב-2010 בחידוש של "מלאכים באמריקה" של טוני קושנר, בבימויו של מייקל גרייף, הופעתה כמלאך זכתה לשבחים כ"מלאת עדינות ושנינות" על ידי USA Today.
הופעות נוספות על הבמות כללו בין השאר את "המלט", "השחף", ומאדם מלוויל (מועמדויות לפרס דרמה דסק ולוסיל לורטל), וכן" ערים אחרות במדבר" של ג'ון רובין בייץ ב-2012, בבימויו של רוברט איגן.
וייגרט ידועה בעיקר בזכות תפקידה כקלמיטי ג'יין בסדרת הטלוויזיה "דדווד" של HBO, ששודרה בין השנים 2004 ל-2006. בשנת 2004, וייגרט הייתה מועמדת לאמי לשחקנית המשנה המצטיינת בסדרת דרמה על התפקיד.
ב-2006 היא זכתה בפרס "פריצת השנה" של מגזין "הוליווד לייף".
ב-2019 היא שחזרה את התפקיד בסרט הטלוויזיה "דדווד:הסרט" שהיה מועמד ל-8 פרסי אמי, כולל סרט טלוויזיה מצטיין.
ב-2010 היא הצטרפה לצוות השחקנים של "ילדי האנרכיה" כעורכת הדין של מועדון האופנועים.
בשנת 2014, היא שיחקה בתפקיד חוזר כאריקה גראדישר בסדרה "שיקגו PD" החל משנת 2017, היא הופיעה בסדרה "שקרים קטנים גדולים" בתפקד ד"ר אמנדה רייזמן, יחד עם אלכסנדר סקושגורד וניקול קידמן.
היא גם הופיעה בסדרת האנתולוגיה של ריאן מרפי ובראד פלצ'וק "אימה אמריקאית".
ב-2023 הצטלמה לסדרה "היינו בני המזל" של הולו.
הסדרה עלתה לשידור במרץ 2024.
ב-2024 החלה להופיע בתפקיד טדי ברואין בסדרה "כללי המשחק" בכיכובו של ג'סטין הארטלי אך עזבה בתום העונה הראשונה.
The Whip (2012, כמספר ספרי שמע)
רובין טייטלבאום (באסטונית: Rubin Teitelbaum; 17 בינואר 1907 – 4 בספטמבר 1941) היה מרים משקולות יהודי-אסטוני.
טייטלבאום נולד וגדל בטאפה .
אחותו הצעירה, שרה, הייתה ספורטאית מצטיינת אלופת אסטוניה בענפים רבים באתלטיקה, בכדורסל ובכדורעף.
הוא למד בבית ספר תיכון יהודי בטאלין והחל את אימוני הרמת המשקולות בשנת 1925.
באליפות אסטוניה שנערכה בטאלין ב-27 במרץ ב-1927 זכה בתואר ובמדליית זהב הראשונה שלו בקטגוריית משקל עד 67.5 ק"ג בתוצאה של 252.5 ק"ג.
ביוני 1929 השתתף באליפות אירופה בהרמת משקולות ה-21 שנערכה בווינה, אוסטריה.
באליפות אסטוניה שנערכה בטאלין ב-10 באפריל ב-1932 זכה בתואר בפעם השישית לאחר שקבע שיא אישי חדש של 440.7 ק"ג.
בתחרויות הרמת המשקולות שנערכו ב ב-1935 זכה במדליית זהב בתוצאה של 287.0 ק"ג.
שבועיים לאחר מותה של שרה אחותו, פלש הוורמאכט הגרמני לברית המועצות וכבש את טאלין ב-28 באוגוסט 1941. כמה ימים לאחר מכן, הוא נעצר על ידי הנאצים בטאלין ונרצח.
רובין מוהר (נולד ב-21 ביוני 1995 במונקו) הוא רוכב סוסים אולימפי ישראלי יליד מונקו.
הוא ייצג את ישראל באולימפיאדת פריז 2024 בקפיצות אישיות ובקפיצות קבוצתיות.
אביו של מוהר, אריק, התחרה בקפיצות על רכיבה ברמת עילית.
אחותו, טרסי, ייצגה את ישראל בקפיצות רכיבה באליפות אירופה לרוכבים צעירים 2018 שנערכה בפונטנבלו, צרפת.
אחת מסבתותיו נולדה בארץ ישראל בתקופת המנדט הבריטי.
מוהר התחיל לרכוב על סוסים בגיל 10.
מוהר התחרה באליפות העולם של ה-FEI לשנת 2022 שהתקיימה בהרנינג, דנמרק, וסיים במקום ה-45 בתחרות האישית ובמקום ה-15 בתחרות הקבוצתית.
הוא גם השתתף באליפויות אירופה ב-2021 וב-2023.
בספטמבר 2022 זכה מוהר בטורניר CSI5* סן טרופה-גרימו בטבלה A.
בנובמבר 2022 הוא זכה בטורניר CSI5*-W ורונה בטבלה A.
בספטמבר 2023 הוא זכה בטורניר CSI5* GCT/GCL רומא-סירקו מאסימו בטבלה A.
מוהר ייצג את ישראל באולימפיאדת פריז 2024 בארמון ורסאי בקפיצות אישיות ובקפיצות קבוצתיות, יחד עם סוסו "גלקסי HM".
בתחרות הקבוצתית מוהר סיים יחד עם נבחרת ישראל במקום ה-9 עם 20 נקודות.
הנבחרת העפילה לגמר, שם סיימה גם כן במקום ה-9 עם 33 נקודות.
בתחרות האישית סיים מוהר את המוקדמות במקום ה-42 עם 8 נקודות ולא העפיל לגמר.
רובין רופס (בהולנדית: Robin Roefs; נולד ב-17 בינואר 2003 בהיסוויק שבהולנד) הוא כדורגלן הולנדי המשחק בעמדת השוער בקבוצת סנדרלנד מהפרמייר ליג.
רופס גדל במחלקות הנוער של VV היסוויק ואן.אה.סיי.
ב-5 בספטמבר 2023 האריך את חוזהו בניימכן עד לשנת 2028, וב-23 בספטמבר ערך את הופעת הבכורה שלו במועדון, בניצחון 0–3 על אוטרכט במסגרת המחזור השישי בליגת העל ההולנדית לעונת 2023/2024. בסך הכל ערך 37 הופעות ליגה במדי המועדון.
ב-1 באוגוסט 2025 חתם על חוזה לחמש שנים בסנדרלנד, העולה החדשה לפרמייר ליג.
רופס נכלל בסגל נבחרת הולנד עד גיל 21 לטורניר אליפות אירופה עד גיל 21 בשנת 2025, וערך חמש הופעות בטורניר.
רובין הרנאץ (בצ'כית: Robin Hranáč, נולד ב-29 בינואר 2000) הוא כדורגלן צ'כי המשחק כבלם בהופנהיים מהבונדסליגה ובנבחרת צ'כיה.
הרנאץ' החל את הקריירה המקצועית שלו בוויקטוריה פלזן, כשהוא עורך את הופעת הבכורה שלו בליגת העל הצ'כית נגד טפליצה באפריל 2021. בקיץ של אותה שנה, הרנאץ' הצטרף בהשאלה לטטרן ליפטובסקי מיקולאש מליגת העל הסלובקית.
הוא שיחק 41 משחקים עבור פרדוביצה מליגת העל הצ'כית במהלך השאלה שנמשכה שנה וחצי.
לאחר שחזר לוויקטוריה פלזן, הרנאץ' פרץ להרכב הראשון ושיחק באופן קבוע גם בקונפרנס ליג בעונת 2023/2024, שבה קבוצתו הגיעה לרבע הגמר.
ב-25 באוגוסט 2024, הרנאץ' חתם על חוזה רב-שנתי בהופנהיים.
הרנאץ' זומן לראשונה לנבחרת צ'כיה עד גיל 21 בשנת 2021. הוא ייצג את צ'כיה באליפות אירופה בכדורגל עד גיל 21 - 2023.
הזימון הראשון שלו לנבחרת צ'כיה הבוגרת הגיע באביב 2024. הוא ערך את הופעת הבכורה שלו ב-26 במרץ 2024 במשחק ידידות נגד ארמניה.
הרנאץ' שיחק בכל שלושת המשחקים של נבחרתו ביורו 2024.
רובין צֶנְטְנֶר הוא כדורגלן גרמני המשחק בעמדת השוער במיינץ מהבונדסליגה.
צנטנר שיחק במיינץ 05 מהיותו נער, ובשנים 2015–2017 הושאל להולשטיין קיל ששיחקה בליגה הגרמנית השלישית.
עם חזרתו למיינץ, הוא ערך את הופעת הבכורה שלו בקבוצה הבוגרת באוקטובר 2017. במשחק נגד בורוסיה מנשנגלדבך ב-4 בנובמבר 2017, הוא הפך ויראלי לאחר שבעט באוויר בטעות במקום בכדור, דבר שכמעט עלה לקבוצתו בשער.
רוּבְּל הוא שמו של ההילך החוקי במספר מדינות.
השם רובל שימש לראשונה כשם המטבע של נסיכות מוסקבה, שהפכה לאימפריה הרוסית, ולאחר מכן התגלגלה לברית המועצות.
לאחר התפרקות ברית המועצות הפך השם "רובל" לשמם של מספר מטבעות של מדינות המשתייכות לחבר המדינות, וכך נקראים עד היום הרובל הרוסי, הרובל הבלארוסי והרובל הטרנסדנייסטרי.
לרוב מוזכר הרובל בהקשר הרובל הרוסי.
בעבר השתמשו גם טג'יקיסטן, גאורגיה, לטביה, אזרבייג'ן וארמניה ברובל כהילך חוקי.
רובל אחד מתחלק למאה קוֹפֶּיְקוֹת (ביחיד קוֹפֶּיְקָה, ברוסית: Копейка).
(משתמשת באפסאר אבחזי ורובל רוסי)
(משתמשת בזארין דרום אוסטי ורובל רוסי)
(משתמשת ברובל טרנסדנייסטרי ורובל רוסי)
הרוּבִּיקוֹן (בלטינית Rubico; באיטלקית רוּבּיקוֹנֶה, Rubicone) הוא נהר קטן ורדוד בצפון איטליה, הזורם מדרום לצ'זנה ומצפון לרימיני.
הוא היה ידוע בשם פיומיצ'ינו (Fiumicino) עד לשנת 1933, עת הוא זוהה עם הנהר העתיק רוביקון, אשר נתפרסם הודות לחצייתו הנודעת על ידי יוליוס קיסר בשנת 49 לפנה"ס.
הנהר זורם לאורך כ-29 ק"מ ממקורותיו בהרי האפנינים ונשפך לים האדריאטי בדרום מחוז אמיליה-רומאניה.
נתיבו של נהר הרוביקון צוין בחוק הרומאי כקו המפריד בין איטליה לבין הפרובינקיה גאליה קיסאלפינה.
ב-10 בינואר בשנת 49 לפנה"ס יוליוס קיסר חצה את נהר הרוביקון עם צבאו בדרכו לעיר רומא.
חציית הרוביקון הייתה הצהרה על כוונתו שלא לכבד את החלטת הסנאט שהדיחה אותו מתפקידיו, ומהלך הפתיחה של מלחמת אזרחים שבה ניצח את המצביא הרומי פומפיוס והשתלט על רומא.